Publication: Magyar Közlöny
Issue: MK-1999-108 (Year: 1999, Number: 108)
Era: 1990-2004
Section: 36. A 2212/1998. (IX. 30.) Korm. határozat mellékletében meghatározott új jogharmonizációs program nemcsak
Paragraph Index: 1363

36. A 2212/1998. (IX. 30.) Korm. határozat mellékletében meghatározott új jogharmonizációs program nemcsak az Európai Megállapodásból eredő kötelezettségek teljesítését célozza és nemcsak az egységes belső piac követelményrendszeréhez való igazodásra irányul, hanem az a rendeltetése, hogy az Európai Unióhoz történő csatlakozásra való jogi — elsősorban jogalkotási — felkészülés alapdokumentumává váljon. Ezt a rendeltetését akkor tölti be, ha a csatlakozásig, illetve a csatlakozással együtt elvégzendő valamennyi olyan hazai jogalkotási feladatot tartalmazza, amelynek teljesítése az európai közösségi joghoz való igazodás érdekében, a csatlakozás jogi feltételeinek megteremtéséhez szükséges.

Source: https://magyarkozlony.hu/hivatalos-lapok/cff9edc909fa467b69e2a6a60498bb8c0acceda6/dokumentumok/97a331193c96b8a96ca920d849ccae08b3ac2aeb/letoltes